ایران-دا مهسا امینینین اؤلوموندن سونرا باشلایان اعتراضلار 18-جی گونده ده داوام ائدیب
اعتراض ائدن اویرنجی لر حبسده اولان یولداشلارینین درحال آزادلیغا بوراخیلماسینی طلب ائدیبلر.
اعتراض ائدن اویرنجی لر حبسده اولان یولداشلارینین، خصوصاً ده پایتاخت تهران-داکی شریف تکنولوژی اونیورسیتهسیندهکی اویرنجی لرین درحال آزادلیغا بوراخیلماسینی طلب ائدیبلر.
تهلوکهسیزلیک قوهلریندن حبسلره سون قویماسینی طلب ائدن طلبهلر حکومت علیهینه شعارلار سسلندیریبلر.
بیر چوخ اونیورسیتهده نوماییشلر کئچیریلرکن، نوماییشلره بعضی پروفسور-معلم هئیتینین قاتیلدیغی و توتولان اویرنجی لرین سربست بوراخیلمالارینی ایستهدیکلری گؤرولوب.
خاطیرلاداق کی، سپتامبرین 13-ده تهران-دا "اخلاق پولیسی" کیمی تانینان ارشاد گشتی طرفیندن ساخلانیلدیقدان سونرا خستهخانایا آپاریلان 22 یاشلی مهسا امینینین سپتامبرین 16-دا وفات ائتمهسی اؤلکهده غضبه سبب اولدو. سپتامبرین 17-ده امینی دوغولدوغو ساققیزدا دفن ائتدیکدن سونرا نوماییشلر اؤلکهنین بیر چوخ شهرلرینه یاییلدی.
ایران دؤولت تلویزیونو نوماییشلر زامانی تهلوکهسیزلیک قوهلری ده داخیل اولماقلا 41 نفرین حیاتینی ایتیردیگینی آچیقلاییب.
اؤلکهنین بیر چوخ شهرلرینده، خصوصاً ده تهران-دا اونیورسیته لرده نوماییشلر کئچیریلیب.
سؤزوگئدن نوماییشلر زامانی بعضی اونجی لرین یارالاندیغی، یوزلرله آدامین نظارته آلیندیغی بیلدیریلیب.
ایلگیلیلی خبرلر
فرانسانین تهران ائلچیسی باخانلیغا چاغریلدی
نیکلا رش، فرانسا خاریجی ایشلر باخانی کاترین کولونانین آچیقلامالارینا گؤره ایران خاریجی ایشلر باخانلیغینا چاغریلدی
پکاکا عضوو ۳ تروریست ضررسیزلشدیریلدی
"شهیدلریمیز اوچون، میللتیمیز اوچون، بو عزیز وطن اوچون یورولمادان موباریزهیه داوام"
القریشی اؤلدورولدو
"ابو الحسن الهاشمی القریشینین اکتبر آیینین اورتالاریندا اؤلومو، داعشه بیر باشقا ضربه ووردو"
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab